section_heading: Životopis
paragraph_text: Vladimir Kren rođen je 8.prosinca 1903. u mjestu Vaška kod Slatine.Otac mu je bio seoski učitelj Gustav Kren. Vojnu akademiju je završio u Beogradu. Preko bratića Jure Vidaka održavao je kontakt sa Slavkom Kvaternikom i pristupio ustaškom pokretu u veljači 1941. g. U Ratnom zrakoplovstvu Kraljevine Jugoslavije imao je čin kapetana (satnika), sve dok nije prebjegao Nijemcima 1. travnja 1941. (po nekim izvorima 5. travnja). Sa sobom je odnio i planove jugoslavenskih zračnih postaja koje je predao Nijemcima. U novonastaloj Hrvatskoj postao je pukovnik Hrvatskog domobranstva. Zapovjednik Zrakoplovstva NDH postao je 19. travnja 1941. (imenovao ga je Ante Pavelić u Vjesniku naredaba)te ubrzo unaprijeđen u generala. Naredbom od 21. travnja 1941. pukovnik Vladimir Kren, kao zapovjednik Zapovjedništva zračnih snaga, donosi odluku o privremenom formacijskom sastavu novog roda oružanih snaga Hrvatske. Tom je naredbom hrvatsko zrakoplovstvo dobilo devet odsjeka: